ทองปิดร่วง 19.2 ดอลลาร์
สัญญาทองคำตลาดนิวยอร์กปิดร่วงลงแตะระดับต่ำสุด ร่วง 19.2 ดอลลาร์ที่ 1,448.8 ดอลลาร์/ออนซ์ แรงขายจากกองทุน ETF
8 พ.ค. 2556

สัญญาทองคำตลาดนิวยอร์กปิดร่วงลงแตะระดับต่ำสุด ร่วง 19.2 ดอลลาร์ที่ 1,448.8 ดอลลาร์/ออนซ์ แรงขายจากกองทุน ETF
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 19.2 ดอลลาร์ หรือ 1.31% ปิดที่ 1,448.8 ดอลลาร์/ออนซ์
ด้านสัญญาโลหะเงินส่งมอบเดือนก.ค.ปิดที่ 23.806 ดอลลาร์/ออนซ์ ลดลง 14.9 เซนต์ และสัญญาโลหะทองแดงส่งมอบเดือนก.ค.ลดลง 0.80 เซนต์ ปิดที่ 3.3025 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1,481.20 ดอลลาร์/ออนซ์ ลดลง 26.50 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 680.60 ดอลลาร์/ออนซ์ ลดลง 16.50 ดอลลาร์
สัญญาทองคำตลาดนิวยอร์กร่วงลงหลังจากมีรายงานว่า กองทุน ETF ได้เทขายทองคำออกมาอย่างหนักในเดือนเม.ย. และเทขายออกมาอย่างต่อเนื่องจนกระทั่งวันจันทร์ที่ผ่านมา ยอดการถือครองทองคำของกองทุน ETF อยู่ที่ 1,062 ตัน ลดลงจากวันพุธที่แล้วที่ระดับ 1,075 ตัน
นักวิเคราะห์กล่าวว่า นักลงทุนกลุมต่างๆ รวมถึงผู้จัดการกองทุนด้านการเงิน ต่างพากันเทขายทองคำ แม้ว่าธนาคารกลางออสเตรเลียประกาศลดอัตราดอกเบี้ยลง 0.25% สู่ระดับต่ำสุดเป็นประวัติการณ์ที่ 2.75% ในการประชุมเมื่อวานนี้ ซึ่งเป็นการลดดอกเบี้ยครั้งแรกนับตั้งแต่ปลายปีที่แล้ว